News Update: โอไมครอนจะครองโลกใน 6 เดือน แพทย์สิงคโปร์ออกโรงเตือน วัคซีนใหม่อาจออกไม่ทันการระบาด - FINNOMENA
แพทย์สิงคโปร์ชี้ ในอีกไม่กี่เดือนข้างหน้าโอไมครอนจะครอบงำโลกทั้งใบ
3 ธ.ค. 2564

แพทย์สิงคโปร์ชี้ ในอีกไม่กี่เดือนข้างหน้าโอไมครอนจะครอบงำโลกทั้งใบ
Leong Hoe Nam แพทย์จากโรงพยาบาล Mount Elizabeth Novena กล่าวว่า แม้วัคซีนต้านโอไมครอนจะสามารถพัฒนาได้อย่างรวดเร็วแค่ไหน ก็จำเป็นต้องใช้เวลา 3-6 เดือน เพื่อพิสูจน์ว่าวัคซีนสูตรใหม่สามารถสร้างภูมิคุ้มกันเพื่อต่อสู้กับไวรัสได้
“ถ้าพูดแบบตรงไปตรงมาก็คือ โอไมครอนจะครอบงำโลกทั้งใบในอีก 3-6 เดือน” Leong Hoe Nam กล่าวกับ CNBC
Stephane Bancel ซีอีโอของ Moderna กล่าวว่า ต้องใช้เวลาหลายเดือนในการผลิตวัคซีนตัวใหม่ ขณะที่ Albert Bourla ซีอีโอของ Pfizer มั่นใจว่า บริษัทสามารถผลิตวัคซีนใหม่สู้โอไมครอนได้ภายใน 3 เดือน
Leong Hoe Nam กล่าวว่า นั่นคือความคิดที่ดีแต่ใช้ไม่ได้จริง เพราะเราไม่สามารถแจกจ่ายวัคซีนได้ทันเวลา ซึ่งกว่าวัคซีนจะพร้อม คนส่วนใหญ่อาจติดเชื้อโอไมครอนไปหมดแล้วเพราะมันแพร่กระจายได้รวดเร็ว
ตอนนี้ผู้เชี่ยวชาญยังไม่สามารถสรุปความรุนแรงของสายพันธุ์โอไมครอนได้ แต่รายงานเบื้องต้นพบว่าโปรตีนส่วนหนามที่มีการกลายพันธุ์จากสายพันธุ์เดิมอาจทำให้ไวรัสแพร่เชื้อได้ง่ายขึ้น รวมถึงหลบหลีกการตอบสนองภูมิคุ้มกันของร่างกายได้ดีขึ้น
อ้างอิง: https://www.cnbc.com/2021/12/02/omicron-to-dominate-and-overwhelm-the-world-in-3-6-months-doctor-says.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
วัคซีน
โควิด-19
โอไมครอน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA